Id-Deċiżjoni tal-Kummissjoni
tal-25 ta' Frar 2002
dwar l-estensjoni tal-perjodu tal-validità tad-Deċiżjoni 1999/476/KE li tistabbilixxi l-kriterji ekoloġiċi għall-għoti ta' l-eko-tikketta Komunitarja għal deterġenti tal-ħasil
(notifikata bid-dokument numru K(2002) 462)
(Test b'relevanza għaż-ŻEE)
(2002/172/KE)
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixxi l-Komunitajiet Ewropej,
Wara li kunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta' Lulju 2000 dwar l-iskema riveduta ta' l-għoti ta' l-eko-tikketta Komunitarja [1], u l-aktar l-Artikoli 4 u 6 tiegħu,
Billi:
(1) Ir-Regolament (KE) Nru 1980/2000 jaħseb għall-għoti ta' eko-tikketta għal dawk il-prodotti li jkollhom karatteristiċi li jipermettulu li jikkontribwixxi b' mod sinifikanti fit-tijib dwar ċerti aspetti ambjentali prinċipali.
(2) Fi qbil ma' l-Artikolu 4 tar-Regolament (KE) Nru 1980/2000, għandhom jiġu stabbiliti kriterji speċifiċi għall-eko-tikketta skond il-gruppi tal-prodott, waqt li, fi żmien qasir qabel it-tmiem tal-perjodu tal-validità tal-kriterji speċifikati għal kull grupp ta' prodott, għandu jkun hemm reviżjoni tal-kriterji ta' l-eko-tikketta kif ukoll dwar il-ħtiġiet tal-valutazzjoni u l-verifika marbuta ma' dawn il-kriterji. Dan jista' jwassal biex ikun hemm proposta għal dewmien, irtirar jew inkella reviżjoni.
(3) Bid-Deċiżjoni 1999/476/KE [2] il-Kummissjoni stabbiliet kriterji ekoloġiċi għall-għoti ta' l-eko-tikketta Komunitarja għal deterġenti tal-ħasil, li, skond l-Artikolu 3 tiegħu, din tiskadi fl-10 ta' Ġunju 2002.
(4) Wara li tkun saret ir-reviżjoni, qed jitqies bħala xieraq li l-perjodu tal-validità tad-definizzjoni tal-grupp tal-prodott ikun imtawwal, waqt li l-kriterji ekoloġiċi ma jinbidlux għal tmintax-il xahar, l-aktar biex dawk il-kumpanniji li jkunu rċevew l-eko-tikketta jkunu jistgħu jkomplu jużaw din mill-inqas sakemm tkun tlestiet ir-reviżjoni tad-Deċiżjoni 1999/476/KE.
(5) Il-perjodu tal-validità stabbilit fl-Artikolu 3 tad-Deċiżjoni 1999/476/KE għandu għalhekk jitwal.
(6) Il-miżuri stabbiliti f'din id-Deċiżjoni huma fi qbil ma' l-opinjoni tal-kumitat stabbilit taħt l-Artikolu 17 tar-Regolament (KE) Nru 1980/2000,
ADOTTAT DIN ID-DEĊIŻJONI:
Artikolu 1
Il-perjodu tal-validità stabbilit fl-Artikolu 3 tad-Deċiżjoni 1999/476/KE għad-definizzjoni tal-grupp tal-prodott u għall-kriterji tal-grupp tal-prodott li jkollu n-numru ta' kodiċi amministrattiv 006 qed jitwal sal-31 ta' Diċembru 2003.
Artikolu 2
Din id-Deċiżjoni hija indirizzata lill-Istati Membri.
Magħmulha fi Brussel, fil-25 ta' Frar 2002.